Egjipt, gratë dhe shamitë
Shumë gra në Egjipt hoqën dorë nga shamitë, pas kryengritjes së vitit 2011, por kjo ende është një çështje e debatueshme në vend.
Në Egjipt, disa gra myslimane kanë filluar të largohen nga tradita e mbajtjes së shamisë. Zëri i Amerikës bisedoi me disa gra egjiptiane që shpjegojnë marrëdhënien e tyre komplekse me shamitë dhe luftën e tyre për të drejtën për të veshur çfarë të duan. Korrespondentja e Zërit të Amerikës, Hamada Elrasam njofton nga Kajro. Shumë gra veshin shami me dëshirën e tyre. Për ato, kjo tregon përkushtim ndaj fesë dhe në Egjipt feja tani është në modë. , thotë Mai Hisham. Pas kryengritje së vitit 2011, shumë gra vendosën të braktisnin shaminë si një gjest simbolik për lirinë e tyre. , thotë Aya Abdullah. Gratë egjiptiane janë nën presion si për të përdorur ashtu edhe për të mos përdorur shaminë. Disa restorante luksoze nuk lejojnë hyrjen e grave të mbuluara. Por gratë që nuk mbulohen janë objekt i abuzimeve nga miqtë, familja apo edhe njerëz që ata nuk i njohin. , thotë Azza Fadaly. Në Iran, disa burra po publikojnë foto të tyre me shami si pjesë e një fushate në internet për të protestuar ndaj ligjeve që i detyrojnë gratë të mbulohen. Disa gra egjiptiane thonë se e mbështesin këtë fushatë, sepse ato mendojnë se kanë të drejtë të zgjedhin rrobat që veshin. ", thotë Sahar Arabi. Qeveria egjiptiane nuk dikton veshjet e grave. Por Sahar thotë se liria e vërtetë do të vijë vetëm atëherë kur askush nuk do të diktojë, madje as do të përpiqet ta bëjë këtë.